ताल्हु इ दूए पास्से ते गड्डी आई ने खड़ोत्ती। चबक्खे लाल, पीले कन्ने काल़े रंग्गां देआं कपडेआं दा संगम डुलणा लग्गा। कठरोइयो कुल्लिआं दी भीड़, अपणो ढिड्डे आस्तै इक दम फरलोई पेई। लोक्कां दिआं तोपदिआं हाक्खी इक दुए ने बचकणा लग्गिआं। सारे खुश....मते, समझा जे गुआचिआं जो बत्त दुस्सी गेई होये। पर तिनां बचारेआं जो ए कुथु पता द्दै जे जिदगिआ दी बत्त कितणी लम्बूतरी है न्हेरे कन्ने पथोइयो!! बड़िडया बोब्बो तिसा जो णाछाणी लेआ था। डब्बेआं जो टूरादआं तिसा दिआ हाक्खीं जिआं भम्बलोई गेइयां थिआं। हाक्खी मंझा अथरू डुलणा लग्गे मिलणो कन्ने बिछुडणो दे! पर तिसा दे सैह कुथी बी नज़री मीं आये।